CELEX: 62016TN0791
Language: da
Date: 2016-11-14 00:00:00
Title: Sag T-791/16: Sag anlagt den 14. november 2016 — Real Madrid Club de Fútbol mod Kommissionen

16.1.2017   
            
            
               DA
            
            
               Den Europæiske Unions Tidende
            
            
               C 14/52
            
         Sag anlagt den 14. november 2016 — Real Madrid Club de Fútbol mod Kommissionen
   (Sag T-791/16)
   (2017/C 014/62)
   Processprog: spansk
   
      Parter
   
   
      Sagsøger: Real Madrid Club de Fútbol (Madrid, Spanien) (ved advokaterne J. Pérez-Bustamante og F. Löwhagen)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagsøgerens søgsmål antages til realitetsbehandling.
            
         
               —
            
            
               Kommissionens afgørelse af 4. juli 2016 i sag SA.33754 (2013/C) (ex 2013/NN) annulleres i sin helhed.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   I henhold til den i sagen anfægtede afgørelse blev en overdragelse af grunde mellem Real Madrid og Madrids kommunalbestyrelse anset for statsstøtte, for så vidt som de grunde, der var omfattet af transaktionen, var værdiansat for højt med 18,4 millioner EUR.
   Afgørelsen er en følge af, at Madrids kommunalbestyrelse ikke havde opfyldt gennemførelsesaftalen 1998, i henhold til hvilken den var forpligtet til at afgive jordloddet B-32, Las Tablas, til Real Madrid CF. Madrids kommunalbestyrelse og Real Madrid CF fastsatte regler vedrørende deres situation ved forligsaftalen af 2011, i henhold til hvilken Real Madrid CF blev tildelt en erstatning, som bestod i en overdragelse af de ovennævnte grunde.
   Til støtte for søgsmålet har sagsøgeren fremsat tre anbringender.
   
            
               1.
            
            
               Første anbringende om tilsidesættelse af artikel 107, stk. 1, TEUF.
               
                           —
                        
                        
                           I denne forbindelse gøres det gældende, at Kommissionen begik åbenbare fejl, da den fastslog, at forligsaftalen af 2011 resulterede i en økonomisk fordel og dermed statsstøtte til fordel for sagsøgeren. Ved forligsaftalen af 2011 begrænsede Madrids kommunalbestyrelse sig til at påtage sig ansvaret for ikke at have opfyldt gennemførelsesaftalen 1998. Kommissionen undlod endvidere, ved anvendelsen af det markedsøkonomiske investorprincip, at tage højde for, at alternativerne til forligsaftalen af 2011 som for eksempel at skulle ud i en retssag ville have været væsentlig mere byrdefulde for kommunalbestyrelsen.
                        
                     
         
            
               2.
            
            
               Andet anbringende om tilsidesættelse af artikel 107, stk. 1, TEUF og det almindelige princip om god forvaltningsskik.
               
                           —
                        
                        
                           Det gøres i denne henseende gældende, at Kommissionen anlagde væsentlige urigtige skøn, da den baserede sin konklusion på en sagkyndig rapport, som manglende beviskraft, og afviste de øvrige vurderinger af jordloddet B-32, der fandtes i sagen, uden at anmode omen udtalelse fra sin egen vurderingsmand eller en anden ekspert med de relevante kvalifikationer.
                        
                     
         
            
               3.
            
            
               Tredje anbringende om tilsidesættelse af artikel 107, stk. 1, TEUF og artikel 296 TEUF og det almindelige princip om god forvaltningsskik i forbindelse med fastsættelsen af værdien af den kompensation, som Real Madrid FC var blevet overdraget i henhold til forligsaftalen af 2011.
               
                           —
                        
                        
                           Det gøres i denne henseende gældende, at Kommissionen ikke vurderede værdien af de faste ejendomme, som sagsøgeren havde fået overdraget i henhold til forligsaftalen af 2011, som en erstatning, men at den uden nogen begrundelse og uden at besvare sagsøgerens detaljerede argumentation herom anvendte den værdi, som Madrids kommunalbestyrelse havde tildelt ejendommene, til trods for at Kommissionen selv uden videre havde afvist de øvrige vurderinger (såsom den af jordloddet B-32), som kommunalbestyrelsen havde foretaget på grundlag af samme metodologi.